Gedenkdiens vir Brink-kinders gehou | Maroela Media
ŉ Gedenkdiens vir André (13) en Rachel (8) Brink, die twee kinders van Danie en Lise Brink wat verlede maand in ŉ motorongeluk buite Theunissen in die Vrystaat dood is, word op 22 Januarie gehou.
Dr. Dirk Hermann, voorsitter van die direksie van Solidariteit Helpende Hand en bestuurshoof van Solidariteit, het bevestig die diens sal om 14:30 in die ouditorium van die Hatfield Christian Church (HCC) in Pretoria plaasvind.
Volgens Hermann sal André en Rachel se gedenkdiens lewendig uitgesaai word op Helpende Hand en Maroela Media se Facebook-blaaie, die Nuus oor Danie en gesin Facebook-blad en Helpende Hand se Youtube-kanaal, om voorsiening te maak vir die duisende mense wat nie die gedenkdiens kan bywoon nie.
“Danie en sy familie voel oorweldig deur die goedhartige ondersteuning wat hulle van die publiek af ontvang het en het hul wens uitgespreek om deur die gedenkdiens troos te bied aan almal wat hul gebede en gedagtes in die moeilike tyd aan die familie gewy het. Lise sal ongelukkig nie die diens kan bywoon nie en die familie sal op ’n latere en privaat geleentheid ’n teraardebestelling vir André en Rachel hou,” het hy gesê.
Sterkte aan die Brink gesin !!!!!
Altyd in ons gebede.
Ons sal met baie hartseer graag wil weet wanneer die nuus oor haar 2 engeltjies gegee gaan word en hoe sy dit hanteer..sodat ons hart saam kan bid vir die oomblik wat sy die nuus kry..sodat sy krag kan kry om verder te baklei vir haar man en ander kindertjies en nie te gaan le nie..
Sjoe, moet seker vreeslik wees om nie finaal tekan afskeid neem nie. Die arme kindertjies wat moet wag vir hul mamma. Hoe handteer mens so n situasie. Hulle is weg maar tog nog daar. Sterkte vir Pappa Danie en die ander kindertjies.
Danie en Lise en kinders. Ons bid vir julle, veral dat Hy self jul trane sal afdroog, volgens Sy belofte. Voorspoed.